Dordogne (rijeka)
Dordogne (oksitanski: Dordonha) je rijeka na jugozapadu Francuske duga 472  km, sa slivom od nekih 24,000 km². 
Poznata je po tom što formira veliki Estuarij Gironde.

Karakteristike 

Garonne se formira na nadmorskoj visini od 1700 metara sutokom dva vodotoka Dore i Dognon, na padinama planine Puy de Sancy u Centralnom masivu. 

Nakon što se sa planine spusti kao brzak prema sjeveru Dordogne teče prema zapadu preko spa centara Mont-Dore i Bourboule, u departmanu Puy-de-Dôme. Nakon što prođe kanjon kod Avèzea, rijeka formira akumulacijsko jezero dugo 18 km za potrebe hidroelektrane Bort. 
U tom dijelu kod Argentata (Departman Corrèze) je još četiri puta branama pregrađena, i tu prima dosta manjih pritoka.

Velikim meandrima obilazi Souillac u Departmanu Lot, protiče u smjeru zapada preko Departmana Dordogne gdje prima rijeku Vézère slavnu po Prahistorijskim lokalitetima; Montignac, Lascaux i Les Eyzies-de-Tayac koji su 1979. uvršteni na UNESCO-vu 
Listu mjesta svjetske baštine u Evropi.

Kad doplovi do Departmana Gironde Dordogne prima posljednju veću pritoku Isle kod Libourna, zatim skreće prema sjeverozapadu da se spoji sa Garonnom i formira Estuarij Gironde.

Iako je rijeka posljednjih 180 kilometara -plovna, transport trgovačkim brodovima je posljednjih dekada slab.

Unesco je sliv Dordogne proglasio rezervatom biosfere 12. jula 2012.

Izvori

Vanjske veze 

 Dordogne River 
 Réserve de biosphère 

Rijeke u Francuskoj
Rezervati biosfere u Evropi